BEM ยอดโดยสารรถไฟฟ้า 11 เดือนโตทะลัก 86% แตะ 2.6 แสนเที่ยว/วัน แนะซื้อเป้า 10.20 บ.  
BEM ยอดโดยสารรถไฟฟ้า 11 เดือนแรกปี 65 โตทะลัก 86% แตะ2.6 แสนเที่ยว/วัน จับตาปี 66 ทำนิวไฮ รับท่องเที่ยวคึก-จีนเปิดประเทศหนุน แนะซื้อเป้า 10.20 บาท   
BEM ยอดโดยสารรถไฟฟ้า 11 เดือนแรกโตทะลัก 86% แตะ2.6 แสนเที่ยว/วัน จับตาปี 66 ทำนิวไฮ รับท่องเที่ยวคึก-จีนเปิดประเทศหนุน แนะซื้อเป้า 10.20 บาท   
13 ธ.ค. 2565

บล.ดาโอ ระบุในบทวิเคราะห์วันนี้ (13 ธ.ค.65) ว่า บริษัท ทางด่วนและรถไฟฟ้ากรุงเทพ จำกัด (มหาชน) หรือ BEM แนะนำซื้อราคาเป้าหมาย 10.20 บาท โดย BEM รายงานจำนวนผู้โดยสารรถไฟฟ้าเดือน พ.ย. 2565 อยู่ที่ 3.5 แสนเที่ยว/วัน โต 89% เทียบช่วงเดียวกันของปีก่อน และโต 4% เทียบเดือนก่อนหน้าโดยช่วง 11 เดือนปี 2565 อยู่ที่ 2.6 แสนเที่ยว/วัน โต 86% เทียบช่วงเดียวกันของปีก่อน
ขณะที่ผู้ใช้ทางด่วนเดือน พ.ย. 2565 อยู่ที่ 1.1 ล้านเที่ยว/วัน โต 10% เทียบช่วงเดียวกันของปีก่อน และโต 2% เทียบเดือนก่อนหน้า และ  11 เดือนปี 2565 เฉลี่ยอยู่ที่ 1.03 ล้านเที่ยว/วัน โต 25% เทียบช่วงเดียวกันของปีก่อน
ทั้งนี้ มีมุมมองเป็นบวกต่อผู้ใช้บริการเดือน พ.ย. ดีขึ้นต่อเนื่องตามคาดส่งผลให้ปริมาณผู้โดยสารรถไฟฟ้าและผู้ใช้ทางด่วนฟื้นตัวคิดเป็นสัดส่วนราว 86-87% แล้วเมื่อเทียบกับปริมาณก่อนการระบาด COVID-19 ทั้งนี้ แม้เดือน พ.ย. จะมีผลกระทบจากวันหยุดยาวช่วงการประชุม APEC แต่ตัวเลขโดยรวมกลับมาโต เทียบเดือนก่อนหน้า อานิสงส์การขยายตัวของภาคท่องเที่ยวและการกลับมาเปิดภาคเรียน
โดยคงประเมินผู้โดยสารรถไฟฟ้าปี 2566 โตต่อเนื่อง 32% เทียบช่วงเดียวกันของปีก่อน และผู้ใช้ทางด่วนปี 2566 โต 9% เทียบช่วงเดียวกันของปีก่อน โดยมองว่าผู้โดยสารรถไฟฟ้าปี 2566 มีโอกาสสูงที่จะเติบโตทำสถิติสูงสุดใหม่ (จุดสูงสุดเดิมอยู่ที่ 4.1 แสนเที่ยว/วันในเดือน พ.ย. 2562) จากการรับรู้ผลบวกเต็มที่ของการเปิดให้บริการสายสีน้ำเงินเต็มวง อีกทั้งมี upside จากการกลับมาของนักท่องเที่ยวจีน คงประมาณการกำไรสุทธิปี 2565 ที่ 2.5 พันล้านบาท โต 143% เทียบช่วงเดียวกันของปีก่อน และปี 2566 อยู่ที่ 3.6 พันล้านบาท โต 48% เทียบช่วงเดียวกันของปีก่อน
คงคำแนะนำซื้อราคาเป้าหมาย 10.20 บาท อิง SOTP มองว่าหุ้น BEM ยังมี catalysts จาก 1) การลงนามสัญญาโครงการสายสีส้มในช่วงครึ่งแรกปี 2565 ซึ่งจะเป็น upside ราว 1-2 บาท/หุ้น, 2) การทยอยผ่อนคลายมาตรการ COVID-19 ของจีนและความคาดหวังของการกลับมาของนักท่องเที่ยวจีนในปี 2566 และ 3) โครงการ Double Deck และสัญญา O&amp;M สายสีม่วงใต้ คาดเห็นความคืบหน้ามากขึ้นในปี 2566